b'\n_START_ARTICLE_\nHladetina\n_START_SECTION_\nPriprema\n_START_PARAGRAPH_\nSvinjetina se o\xc4\x8disti, pa se dijelovi stave u ve\xc4\x87u posudu i preliju hladnom vodom toliko da pokrije meso. To se zatim kuha na laganoj vatri dok voda zavrije. Tada se na povr\xc5\xa1ini pojavljuje pjena koja se skida i baca, a zatim se u kipu\xc4\x87u vodu ubaci lovor, korijen per\xc5\xa1ina, celera i pastrnjaka, papar i mrkva. Poklopljen lonac se zatim kuha na laganoj vatri 3 do 4 sata, otprilike do trenutka dok se meso ne po\xc4\x8dne odvajati od kosti._NEWLINE_Juha se zatim procijedi u drugu posudu, a meso se pa\xc5\xbeljivo odvaja od kosti. Ko\xc5\xbeurice i hrskavice se ostavljaju, a kosti se bacaju. Korijen per\xc5\xa1ina, celera i pastrnjaka, papar i \xc4\x8de\xc5\xa1njak se odvajaju._NEWLINE_Posebno kuhana \xe2\x80\x93 tvrdo kuhana jaja, se narezuju na kuluti\xc4\x87e. Juha se zatim ostavlja da se ohladi, te se nakupljena masno\xc4\x87a odstranjuje.\n_START_SECTION_\nHla\xc4\x91enje\n_START_PARAGRAPH_\nOvako pripremljeni sastojci su spremni za hla\xc4\x91enje, preporu\xc4\x8dljivo u manjim posudicama, a mo\xc5\xbee i u jednoj ve\xc4\x87oj posudi (pa \xc4\x87e se kod serviranja rezati na \xc5\xa1nite. Na dno posude se stavljaju koluti\xc4\x87i kuhanog jaja, uokolo jaja se stavljaju koluti\xc4\x87i mrkve, a preko toga ide red mesa. Zatim se sve to prelije juhom, te se stavi u hladnjak. Hladetinu je najbolje napraviti dan prije serviranja.\n_START_SECTION_\nServiranje\n_START_PARAGRAPH_\nKod serviranja, no\xc5\xbeem se pa\xc5\xbeljivo odvaja hladetinu od ruba posudice, te je se prevr\xc4\x87e na tanjur, kao kakav puding. Servirana hladetina se mo\xc5\xbee ukrasiti listovima per\xc5\xa1ina, posuti crvenom paprikom ili sitno narezanim \xc4\x8de\xc5\xa1njakom.'